Upravno vijeće

Kino Edison, multimedijski centar za kulturno – turističke sadržaje

|  |  |  |  |
| --- | --- | --- | --- |
|  | |  |  |
|  | |  |
|  |  |  |

**Z A P I S N I K**

Sa 13. sjednice Upravnog vijeća Ustanove „Kino Edison, multimedijski centar za kulturno – turističke sadržaje“, održane dana 27. studenoga 2023. godine, s početkom u 9,00 sati u ustanovi „Kino Edison, multimedijski centar za kulturno–turističke sadržaje“ Šetalište dr. Franje Tuđmana 13.

**PRISUTNI ČLANOVI VIJEĆA**: Ida Galović

Sanja Zanki Pejić

**OSTALI PRISUTNI**: Ivan Gojmerac, ravnatelj Ustanove

Danijela Družak Rade

Predsjednica Upravnog vijeća otvorila je sjednicu i na početku sve lijepo pozdravila. Nakon konstatiranog kvorum, kako bi donesene odluke bile pravovaljane, predsjednica je za današnju sjednicu Upravnog vijeća predložila sljedeći

**DNEVNI RED:**

1. Usvajanje zapisnika sa 12. sjednice Upravnog vijeća

2. Rebalans II Financijskog plana za 2023. godinu ustanove „Kino Edison, multimedijski centar za

kulturno–turističke sadržaje“

3. Donošenje Pravilnika o uvjetima poslovanja i načinu korištenja usluga ustanove „Kino Edison,

multimedijski centar za kulturno–turističke sadržaje“

4. Izmjena Cjenika ustanove „Kino Edison, multimedijski centar za kulturno–turističke sadržaje“

5. Razno

Predloženi dnevni red jednoglasno je usvojen.

**Ad.1. Usvajanje zapisnika sa 12. sjednice Upravnog vijeća**

Zapisnik sa 12. sjednice Upravnog vijeća ranije je dostavljen članicama Upravnog vijeća uz poziv za ovu sjednicu, te je isti bez prethodne rasprave jednoglasno usvojen.

**Ad.2. Rebalans II Financijskog plana za 2023. godinu ustanove „Kino Edison, multimedijski**

**centar za kulturno–turističke sadržaje“**

Izvjestitelj ove točke dnevnog reda bio je ravnatelj ustanove „Kino Edison, multimedijski centar za kulturno – turističke sadržaje“. Iako je Rebalans II Financijskog plana za 2023. godinu članicama Upravnog vijeća dostavljen uz ostale materijale za ovu sjednicu izvjestitelj je dodatno upoznao Upravno vijeće s promjenama u Financijskom planu, pa je tako naveo da su prihodi Ustanove nakon Rebalansa II smanjeni za 7,82% i iznose 82.500,00 eura, a smanjeni su jer se očekuje da se do kraja godine ne mogu ostvariti planirani prihodi. Ukupni rashodi ustanove Rebalansom II su povećani za 21,20% i sada iznose 304.500,00 eura. Rashodi su se povećali zbog rasta troškova električne energije, nabave opreme i namještaja jer je istoga dosta nedostajalo, te zbog pokrivanja ostalih režijskih i programskih troškova.

Nakon što je ravnatelj iznio sve promijene u Rebalansu II Financijskog plana za 2023. godinu isti je dan Vijeću na usvajanje.

Upravno vijeće jednoglasno je donijelo odluku o prihvaćanju Rebalansa II Financijskog plana za 2023. godinu.

**Ad.3.** **Donošenje Pravilnika o uvjetima poslovanja i načinu korištenja usluga ustanove „Kino**

**Edison, multimedijski centar za kulturno–turističke sadržaje“**

Izvjestitelj ove točke dnevnog reda bio je ravnatelj ustanove „Kino Edison, multimedijski centar za kulturno–turističke sadržaje“. Prijedlog Pravilnika članicama Upravnog vijeća dostavljen je ranije uz poziv i preostale materijale za sjednicu. Ravnatelj je ukratko vezano za predmetni Pravilnik na sjednici naveo kako je isti potreban da se definiraju odnosi između Ustanove Kino Edison, organizatora programa i korisnika svih programa. Isti je potreban kako bi se definirale pojedine situacije koje bi se mogle dogoditi, a da Ustanova u tom slučaju ima osnove za postupanje i poduzimanje pojedinih radnji sukladno Pravilniku.

Sanja Zanki Pejić vezano za članak 3.st. 11. točka d) navela je kako smatra da će biti teško od strane djelatnika Ustanove, procjenjivati jesu li korisnici pod utjecajem alkohola ili drugih opijata, te da je mišljenja kako bi to trebalo maknuti iz Pravilnika. S navedenim prijedlogom složila se i predsjednica Upravnog vijeća, te će se navedeno maknuti iz Pravilnika.

Upravno vijeće jednoglasno je donijelo Pravilnik o uvjetima poslovanja i načinu korištenja usluga ustanove „Kino Edison, multimedijski centar za kulturno–turističke sadržaje“.

**Ad. 4. Izmjena Cjenika ustanove „Kino Edison, multimedijski centar za kulturno–turističke**

**sadržaje“**

Ravnatelj Ustanove bio je izvjestitelj i ove točke dnevnog reda. Cjenik s predloženim izmjenama članicama Upravnog vijeća dostavljen je ranije uz poziv za sjednicu. Ravnatelj je naveo kako se radi tek o manjim izmjenama, a najveći broj njih odnosi se na promjenu termina koji se koristi u cjeniku, pa se tako sve gdje su do sada bile navedene školske grupe dodaju i vrtićke grupe. Na predložene izmjene Upravno vijeće nije imalo primjedbe.

Upravno vijeće jednoglasno je usvojilo prijedlog Izmjene Cjenika ustanove „Kino Edison, multimedijski centar za kulturno–turističke sadržaje“.

**Ad.5. Razno**

Pod točkom Razno ravnatelj je naveo kako se očekuje da bi uskoro Upravno vijeće trebalo dobiti i trećeg člana, izabranog od strane zaposlenika. Također je izvijestio članice Upravnog vijeća kako se planira uskoro i provedba natječaja za direktora Cinematike d.d., te je u pripremi i sklapanje sporazuma s Kino klubom Karlovac za korištenje prostora.

Dovršeno u 9,30 sati.

Tajnica Upravnog vijeća Predsjednica Upravnog vijeća

Danijela Družak Rade Ida Galović